****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2017 M. LIEPOS 27 D. SPRENDIMO NR. T2-187 „DĖL KULTŪROS BEI MENO PROJEKTŲ FINANSAVIMO KLAIPĖDOS MIESTO SAVIVALDYBĖS BIUDŽETO LĖŠOMIS TVARKOS NUSTATYMO“ PAKEITIMO**

2019 m. balandžio 12 d. Nr. T2-87

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 punktu, Klaipėdos miesto savivaldybės taryba nusprendžia:

1. Pakeisti Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašą, patvirtintą Klaipėdos miesto savivaldybės tarybos 2017 m. liepos 27 d. sprendimu Nr. T2-187 „Dėl kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo“, ir jį išdėstyti nauja redakcija (pridedama).

2. Nustatyti, kad:

2.1. šis sprendimas įsigalioja 2019 m. balandžio 16 d.;

2.2. kultūros projektus 2019 m. vykdantys subjektai Klaipėdos miesto savivaldybei už įgyvendintus projektus atsiskaito šio sprendimo 1 punktu pakeistu Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašu.

3.Skelbti šį sprendimą Teisės aktų registre, vietinėje spaudoje ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės mero pavaduotojas | Artūras Šulcas |